جیمز وب اوزای تلسکوپو واسطه‌سی ایله یاشام اوچون لازیم اولان المنتلری ایچه‌رن یئردن تخمیناً ۵۰۰ ایشیق ایلی اوزاقلیقدا مولکولر بولود کشف ائدیلدی.
اولوسال هاواچیلیق و اوزای دایره‌سی ناسانین آچیقلاماسیندا، آراشدیرمانین، جیمز وب تلسکوپونون پروگرامینداکی بوز چاغی پروژه‌سی چرچیوه‌سینده یئریدیلدیگی بیلدیریلیدی.
متخصصلرین، جیمز وب تلسکوپو ایله یئردن تقریباً ۵۰۰ ایشیق ایلی اوزاقلیقداکی "چمیلیون I" آدلی بیر مولکولر بولودون منفی ۲۶۳ درجه‌ده اولان آراشدیرماسی چتین بیر بؤلگه‌سینی اینجه‌له‌‌نن مولکولر بولودلارین ایندییه قدر اؤلچولموش ان درین و ان سویوق بوزلار اولدوغو بیلگیسی پایلاشیلدی.
آراشدیرمادا، مولکولر بولودداکی بوزلاردا یاشاینابیلیر بیر اورتام اوچون لازیم اولان کربن، هیدروژن، اکسیژن، ازت و گوگورد کیمی بیر نئچه اساس المنتین معین ائدیلدیگی و جیمز وب تلسکوپو ایله آپاریلان گؤزلمین چوخ حساس بیر کشف اولابیله‌جگی قید ائدیلدی.
لیدن گؤزلم‌ائویندن اوزمان ملیسا مک‌کلور آراشدیرمانین نتیجه‌سی ایله باغلی،
"بو گؤزلملر، یاشامین یاپی داشلارینی (اساس عنصورلارینی) اولوشدورماق اوچون ضروری اولان ساده و مورکب مولکوللارین اولوشومونا دایر یئنی بیر پنجره آچیر" ایفاده‌سینی ایشلتدی.
آراشدیرمانین نتیجه‌لری نیچر آسترونومی درگیسینده یاییملاندی.
